2. juli 2021

**Nye navne på Tradium**

**I første halvdel af 2021 er der kommet mange nye ansigter på Tradium:**

**Lasse B. Kristensen** er fra 1. juni ansat som uddannelsesleder for uddannelsesområderne maler og overfladebehandler. Han er oprindelig uddannet cand.scient. i human molekylærbiologi, og har adskillige års erfaring både som underviser, uddannelsesleder og senest uddannelseschef hos AARHUS TECH. Lasse er bosiddende i Randers.

**Thomas Ariel Møller Pedersen** er den 1. juni fastansat som faglærer på uddannelsen til overfladebehandler. Thomas er uddannet overfladebehandler hos Tradium og kommer med solid erfaring fra Expedit A/S i Hadsten, hvor han senest var faglig koordinator for overfladebehandling. Thomas bor med sin familie i Selling ved Hadsten.

**Jimmy Johanson** er den 1. maj ansat som værkstedsassistent ved værkstedet hos Tradium Ring Djursland. Jimmy har over 20 års erfaring som mekaniker, og har senest været ansat som svend hos Volvo-truckcenter i Aarhus. Jimmy bor i Grenaa med sin familie.

**Heino Hansen** er pr. 1. maj 2021 ansat i HR og Løn på Tradium i Randers. Heino er uddannet inden for kontorområdet og skal primært arbejde med løn- og personaleadministration - herunder arbejde med en række digitaliseringsprocesser på området. Heino kommer fra en stilling som lønkonsulent hos ProLøn A/S, og bor i Hobro.

**Benedikte Anne Olsen** er fra den 1. maj ansat som FVU-matematiklærer/vejleder på Tradium, Parat til Uddannelse på Vester Allé. Benedikte Olsen er uddannet lærer, og har senest være tilknyttet Auning Skole. Hun bor i Randers.

**Alex Fiirgaard** er fra den 1. maj ansat som underviser hos Tradium Retail & management i Randers. Alex er uddannet folkeskolelærer og har været ansat flere steder i detailhandlen. Alex skal primært undervise vores kædehold. Alex kommer direkte fra seminariet samt en deltidsstilling i Ikea, og bor i Skovby.

**Freddy Jensen** er den 1. april ansat som faglærer hos Tradium Ring Djursland, hvor han blandt andet underviser på efteruddannelser indenfor transportområdet og på ADR-kurser. Freddy Jensen har tidligere undervist hos Tradium Ring Djursland og er nu vendt retur efter to år som langturschauffør. Freddy Jensen er bosiddende i Grenaa.

**Tony Coucheron** er den 1. april ansat som storvognskørelærer, men han vil også undervise på i ADR, førstehjælp, brand m.m. Tony kommer senest fra en stilling som underviser hos Dekra-Øst og har også solid erfaring som faglærer hos ZBC i Slagelse, hvor han bl.a. underviste i Auto, transport og logistik og IT. Tony bor nu med sin familie i Tirstrup.

**Tina Bak Christiansen** er fra den 1. marts ansat som underviser på Tradium frisørafdeling, Vester Alle. Tina er uddannet frisør og har været selvstændig i mange år. Derudover har hun løbende undervist som tekniker, og har mange års erfaring fra undervisning – senest fra stillingen som underviser på Syddansk Erhvervsskole i Odense, hvor hun blandt andet har undervist skoleholdet og ført dem til mange flotte placeringer. Tina har selv vundet VM i Damearbejde og deltaget i mange konkurrencer. Hun bor til dagligt i Vejle, sammen med sin mand.

**Jeanette Yde Andersen** er ansat som undervisningsassistent på Tradiums Fodterapeutafdeling fra d. 1. marts 2021. Jeanette er uddannet statsautoriseret fodterapeut for knap 3 år siden i Randers og har siden arbejdet på en klinik i Randers. Jeanette kommer til at undervise i flere fag og på flere moduler i uddannelsen til fodterapeut. Jeanette bor i Randers med sin mand og 4 børn.

**Johanne Kirstine Kjær Hansen** er den 1. februar fastansat som SPS-vejleder ved Tradium Studiestøtte. Johanne er uddannet cand.pæd. i didaktik og har senest forinden været ansat i et vikariat hos Tradium. Johanne bor i Aarhus.

**Freja Busk Oehlenschlæger** er fra den 1. februar ansat som adjunkt på Tradium Teknisk Gymnasium. Freja er uddannet cand.mag. i dansk og kunsthistorie. Freja skal primært undervise i dansk og design. Freja bor i Aarhus og kommer fra en stilling som underviser på VUC i Randers.

**Jannie Skjødt** er ansat på Tradiums Fodterapeutafdeling fra d. 1. februar 2021 og er selv uddannet statsautoriseret fodterapeut fra skolen i Randers i 2019. Jannie ansættes som undervisningsassistent og skal undervise på hele uddannelsen. Hun kommer fra en stilling som statsautoriseret fodterapeut hos en praktiserende klinik i Randers, hvor hun også selv bor.

**Rikke Tindbæk Jakobsen** er ansat som kontorelev på Tradiums erhvervsuddannelser på Blommevej 40 med start den 20. januar 2021. Rikke har afsluttet EUX året og er nu klar til den praktiske del af kontoruddannelsen. Rikke bor i Øster Tørslev ved Gjerlev J sammen med sin kæreste.

**Torben Poulsen** er fra den 15. januar ansat som uddannelseskonsulent og underviser på Tradium Retail & Management i Randers. Torben Poulsen er uddannet HD i organisation og ledelse. Torben Poulsen skal primært undervise på hovedforløb i detail og efteruddannelse. Torben Poulsen kommer retur fra en stilling som underviser på Business College Syd, og bor i Assentoft.

**Emmilie Bøgh Andersen** er ansat som kontorelev på Tradium Handelsgymnasiet på Rådmands Boulevard 19 med start den 15. januar 2021. Emmelie har afsluttet EUX året og er nu klar til den praktiske del af kontoruddannelsen. Emmelie bor i Randers med sammen med sin kæreste.

**Allan B. Rasmussen** er fra 1. januar 2021 ansat som uddannelsesleder for Transport & Logistikuddannelserne på Blommevej i Randers. Allan er uddannet maskiningeniør og har solid ledelseserfaring senest som uddannelsesleder og områdeleder fra Den jydske Haandværkerskole. Allan bor i Sporup.

**Jan Nielsen** er fra den 1. januar ansat som storvognskørelærer på Tradium Ring Djursland i Pederstrup. Jan har tidligere været tilknyttet Tradium Ring Djursland og vender derfor tilbage til et kendt miljø efter en ansættelse hos Dekra, også som storvognskørelærer. Jan er bosiddende i Grenå.

**Mia Olesen** er fra 1. januar ansat som kok i Tradiums kantiner og skal kokkerere primært på Blommevej. Mia Olesen er uddannet kok i 2004. Hun kommer fra en stilling som kok i en café på Aarhus Universitetshospital. Mia bor med sin familie i Øster Tørslev.

**Om Tradium**

”Tradium, Erhvervsskole og -gymnasier, Randers” er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 450 medarbejdere og underviser ca. 2.800 årselever på seks adresser i Randers og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk